《林外诗为夏生作》
元代·陈旅

幽人遁世入林间，林外高风况可攀。仲御偶然游洛水，黄公岂可在商山。

春深溪雨流花出，日暮松云载鹤还。拓落尘中嗟我老，归欤无地可投閒。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。